
ՈՐՈՇՈՒՄ
	11 հուլիսի 2023 թվականի
	թիվ 91
	քաղ. Մոսկվա



Եվրասիական տնտեսական միության շրջանակներում ընդհանուր գործընթացների ցանկում փոփոխություններ կատարելու մասին

«Եվրասիական տնտեսական միության շրջանակներում տեղեկատվական-հաղորդակցական տեխնոլոգիաների եւ տեղեկատվական փոխգործակցության մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 3 հավելված) 9-րդ կետին համապատասխան եւ «Եվրասիական տնտեսական միությունում փոխադրումների հետագծման համար նավիգացիոն կապարակնիքների կիրառման մասին» 2022 թվականի ապրիլի 19-ի համաձայնագրի դրույթներն իրագործելու նպատակով՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2015 թվականի ապրիլի 14-ի թիվ 29 որոշմամբ հաստատված՝ Եվրասիական տնտեսական միության շրջանակներում ընդհանուր գործընթացների ցանկի XVII բաժնում կատարել հետեւյալ փոփոխությունները՝
ա)	անվանման մեջ «դրոշմավորման» բառից հետո լրացնել «, ինչպես նաեւ նավիգացիոն կապարակնիքների կիրառմամբ փոխադրումների հետագծման» բառերով
բ)	լրացնել հետեւյալ բովանդակությամբ 732 կետով՝ 
	«732.	Եվրասիական տնտեսական միության անդամ պետությունների լիազորված օպերատորների (մարմինների) միջեւ տեղեկատվական փոխգործակցության ապահովում՝ Եվրասիական տնտեսական միության երկու եւ ավելի անդամ պետությունների տարածքներով նավիգացիոն կապարակնիքների կիրառմամբ փոխադրումների հետագծման ժամանակ 
	2024 թվականի II եռամսյակ։»։



2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

